**NACRT UGOVORA O SUFINANCIRANJU (OPĆI I POSEBNI UVJETI)**

**PRIMORSKO-GORANSKA ŽUPANIJA**, (dalje u tekstu: Županija), Adamićeva 10, Rijeka, OIB: 32420472134, zastupana po županu Zlatku Komadini s jedne strane, **i** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (dalje u tekstu: Korisnik**),** \_\_\_\_\_\_\_\_\_\_\_\_\_\_\_\_\_\_\_\_\_\_\_ (adresa), (OIB \_\_\_\_\_\_\_\_\_\_\_\_\_\_\_), zastupan po \_\_\_\_\_\_\_\_\_\_\_\_\_\_\_\_\_\_\_\_\_ (ovlaštena osoba) s druge strane, zaključili su u Rijeci, \_\_\_\_\_\_\_\_\_\_\_\_\_\_\_\_\_\_\_ godine sljedeći

**UGOVOR BR. \_\_\_\_\_\_\_\_\_\_\_\_\_**

**o sufinanciranju manifestacija i programa popularnog i zabavnog karaktera koje se održavaju od 1. siječnja - 30. lipnja 2025. godine**

**Članak 1.**

Ovim Ugovorom uređuju se međusobni odnosi Županije i Korisnika vezani uz korištenje proračunskih sredstava Županije za sufinanciranje manifestacija i programa popularnog i zabavnog karaktera koje se održavaju od 1. siječnja - 30. lipnja 2025.

**Članak 2.**

Župan Primorsko-goranske županije je dana \_\_\_\_\_\_\_\_\_\_\_\_2025. godine donio Odluku o odobravanju financijskih sredstava za sufinanciranje manifestacija i programa popularnog i zabavnog karaktera koje se održavaju od 1. siječnja - 30. lipnja 2025. (u daljnjem tekstu: Odluka), (KLASA:\_\_\_\_\_\_\_\_\_\_\_\_\_, URBROJ: \_\_\_\_\_\_\_\_\_\_\_\_).

Temeljem Odluke iz stavka 1. ovog članka, Županija će u 2025. godini sufinancirati manifestaciju ili program Korisnika \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (naziv manifestacije ili programa) s ukupnim iznosom od \_\_\_\_\_\_\_ eura (slovima: \_\_\_\_\_\_\_\_\_\_\_\_\_\_\_\_).

Sredstva su osigurana unutar Razdjela 011 - Upravni odjel za kulturu sport i tehničku kulturu, Glava: Upravni odjel za kulturu sport i tehničku kulturu, Aktivnost: \_\_\_\_\_\_\_- Program \_\_\_\_\_\_\_, Izvor:\_\_\_\_ (Naziv), Stavka: \_\_\_ (Naziv).

**Članak 3.**

Korisnik provodi manifestaciju ili programa na vlastitu odgovornost, u skladu s opisom i troškovnikom manifestacije ili programa iz prijave na Javni poziv.

Korisnik provodi manifestaciju ili program s dužnom pažnjom, učinkovito i transparentno sukladno najboljim praksama na danom području i u skladu s ovim Ugovorom. U tu svrhu Korisnik angažira sve potrebne financijske, ljudske i materijalne resurse potrebne za cjelovitu provedbu manifestacija ili programa.

**Članak 4.**

Korisnik se obvezuje manifestaciju ili program provesti do kraja lipnja 2025. godine.

**Članak 5.**

Županija će sredstva iz članka 2. ovog Ugovora Korisniku doznačiti u cijelosti na račun HR \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ po ovjeri Ugovora, a najkasnije u roku od 30 dana od dana dostave pisanog zahtjeva za isplatu.

**Članak 6.**

Osoba ovlaštena za provedbu ovog Ugovora u ime Županije je \_\_\_\_\_\_\_\_\_\_\_\_\_\_\_\_\_ pri Upravnom odjelu za kulturu, sport i tehničku kulturu.

**Članak 7.**

Korisnik se obvezuje odmah nakon završetka manifestacije ili programa iz članka 2. ovog Ugovora, a najkasnije u roku od 30 dana od isteka poslovne 2025. godine, putem Odjela za kulturu, sport i tehničku kulturu, Županiji dostaviti izvješće o ostvarenoj Manifestaciji ili programu sa specifikacijom svih utrošenih sredstava i prilozima opisnom izvješću, na propisanom Obrascu izvješća o provedbi manifestacije ili programa (PGZ-PZK/5) dostupnom na mrežnoj stranici Županije.

Županija će pisanim putem elektroničkog pisma potvrditi prijem izvješća s potrebnom pratećom dokumentacijom i njegovo prihvaćanje u roku od 60 dana od dana primitka.

Županija može od Korisnika zahtijevati dodatne podatke o provođenju manifestacije ili programa u bilo koje doba, sve do konačnog odobrenja izvješća. Korisnik je iste u obvezi dostaviti, u skladu s uputom Županije, najkasnije u roku od 14 dana od dana podnošenja zahtjeva Županije.

**Članak 8.**

Županija zadržava pravo kontrole utroška sredstava iz članka 2. ovog Ugovora, koju može izvršiti preko ovlaštenih predstavnika.

Kontrola se može izvršiti u svako doba, a Korisnik ima obvezu predočenja svih potrebnih dokumenata vezanih za korištenje doznačenih sredstava.

**Članak 9.**

Korisnik se obvezuje kroz planirane promotivne aktivnosti informirati javnost, odnosno istaknuti činjenicu da je Županija sufinancijer manifestacije ili programa koji je predmet ovog Ugovora.

Korisnik je dužan informaciju iz stavka 1. ovog članka prenositi na potpun i točan način, odnosno u govornom i pisanom obliku upotrebljavati potpun i točan naziv sufinancijera, koristiti isključivo izraz „sufinancijer“, te ukoliko promotivne aktivnosti uključuju izradu promotivnih materijala potrebno je koristiti znakovlje i grafička obilježja Županije.

Znakovlje i grafička obilježja Županije potrebno je koristiti sukladno Pravilniku vizualnog identiteta Primorsko-goranske županije („Službene novine Primorsko-goranske županije“ broj 10/16).

Pravilnik je dostupan u elektroničkom obliku na mrežnoj stranici Županije.

**Članak 10.**

Županija ima pravo obustaviti doznaku sredstava i tražiti povrat već doznačenih financijskih sredstava ukoliko ih Korisnik koristi protivno namjeni utvrđenoj ovim Ugovorom, u slučaju neizvršavanja obveze iz članka 7. ovog Ugovora te u slučaju kada Korisnik ne ostvari planirana i prihvaćena manifestacija ili program.

O obustavi dodjele kao i o obvezi povrata već doznačenih financijskih sredstava, Županija će obavijestiti Korisnika pisanom obaviješću.

Korisnik će Županiji najkasnije u roku 30 dana od primitka zahtjeva za povrat sredstava vratiti iznos uplaćenih sredstava uz zakonsku zateznu kamatu.

Bankovne troškove nastale vraćanjem dospjelih iznosa Županiji snosi Korisnik.

**Članak 11.**

Ukoliko Korisnik iz bilo kojeg razloga ne može provesti ili nije proveo prihvaćenu manifestaciju ili program, dužan je pravovremeno o tome, uz pisano obrazloženje, izvijestiti Županiju.

Korisnik ima pravo zatražiti prenamjenu sredstava, ali isključivo za promjene u sadržaju, za novi termin ili mjesto provedbe, drugu vrstu troška, drugi sudionici ili slično, a ne za novu/drugu manifestaciju ili program. Ukoliko je razlog opravdan, Županija može odobriti prenamjenu sredstava, o čemu će se zaključiti aneks ovog Ugovora.

**Članak 12.**

Ako se ukupni prihodi Proračuna Primorsko-goranske županije za 2025. godinu ostvare ispod planiranih, ugovorne su strane suglasne da se sredstva namijenjena financiranju manifestacije ili programa Korisnika razmjerno umanje.

Ugovorne strane suglasno utvrđuju da, u slučaju nastupa navedenih okolnosti, neće sklapati dodatak ovom Ugovoru već će Županija o istome Korisnika obavijestiti pisanim putem.

**Članak 13.**

U slučaju nastupa okolnosti koje nisu predviđene ovim Ugovorom, ugovorne strane utvrđuju primjenu odredbi *Pravilnika o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge* („Službene novine Primorsko-goranske županije“ broj 34/15, 18/21, 42/23) koji je dostupan na mrežnoj stranici Županije.

**Članak 14.**

Potpisom ovog ugovora, Korisnik potvrđuje da prihvaća Opće uvjete koji se primjenjuju na ugovore sklopljene u okviru javnog poziva za sufinanciranje manifestacija i programa popularnog i zabavnog karaktera koje se održavaju od 1. siječnja - 30. lipnja 2025., koji su sastavni dio Natječajne dokumentacije te su dostupni na mrežnoj stranici Županije.

**Članak 15.**

Sve eventualne sporove ugovorne će strane pokušati riješiti mirnim putem i dogovorno, dok u protivnom ugovaraju nadležnost stvarno nadležnog suda u Rijeci.

**Članak 16.**

Ovaj Ugovor je sastavljen u četiri (4) istovjetna primjerka od kojih dva (2) primjerka zadržava Županija a jedan (2) zadržava Korisnik.

**Za Korisnika Za Primorsko-goransku županiju**

(ovlaštena osoba) Pročelnica Upravnog odjela

za kulturu, sport i tehničku kulturu

\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

KLASA:

URBROJ:

**OPĆI UVJETI KOJI SE PRIMJENJUJU NA UGOVORE SKLOPLJENE U OKVIRU JAVNOG POZIVA ZA SUFINANCIRANJE MANIFESTACIJA I PROGRAMA POPULARNOG I ZABAVNOG KARAKTERA KOJE SE ODRŽAVAJU OD 1. SIJEČNJA - 30. LIPNJA 2025.**

*Opći uvjeti ugovora su ugovorne odredbe koje dopunjuju Posebne uvjete ugovora utvrđene između davatelja i korisnika, a odnose se na opća pravila i obveze koje se primjenjuju u provedbi manifestacije ili programa.*

**Opće obveze**

Članak 1.

Korisnik financiranja provodi manifestaciju ili program na vlastitu odgovornost i u skladu s opisom i financijskim proračunom manifestaciju ili program i u njemu sadržanih ciljeva.

Korisnik financiranja provodi manifestaciju ili program s dužnom pažnjom, učinkovito i transparentno, sukladno najboljim praksama na danom području i u skladu s Ugovorom. U tu svrhu korisnik financiranja angažira sve potrebne financijske, ljudske i materijalne resurse potrebne za cjelovitu provedbu manifestacije ili programa kako je navedeno u opisu manifestacije ili programa.

Korisnik financiranja može podugovoriti ograničeni dio manifestacije ili programa, ali manifestacija ili program treba provoditi sam korisnik financiranja u suradnji s partnerima. Partneri sudjeluju u provedbi projekta, a njihovi se troškovi, ako nije drukčije propisano uvjetima natječaja, smatraju opravdanim na isti način kao i troškovi samog korisnika financiranja.

Korisnik financiranja i davatelj financijskih sredstava jedine su strane Ugovora. Davatelj financijskih sredstava ni na koji način nije ugovorno povezan s partnerom (partnerima) ili podugovaračima udruge. Svi uvjeti koji se odnose na korisnika financiranja primjenjuju se i na njegove partnere odnosno na sve njegove podugovarače, a korisnik financiranja odgovoran je davatelju financijskih sredstava za provedbu manifestacije ili programa u skladu s uvjetima ugovora.

**Obveza dostavljanja podataka, financijskih i opisnih izvještaja**

Članak 2.

Korisnik financiranja dužan je dostaviti davatelju financijskih sredstava sve potrebne podatke o provedbi manifestacije ili programa. Ovisno o visini financijskih sredstava i trajanju manifestacije ili programa, sukladno odredbama propisa kojima se uređuje osnovni sadržaj i rokovi dostave izvještaja o potrošnji proračunskih sredstava, davatelj financijskih sredstava odredit će učestalost izvještavanja (tromjesečna, polugodišnja, godišnja ili završni izvještaj). Ti se izvještaji sastoje od opisnog dijela i financijskog dijela i podnose se na obrascima koje je propisao davatelj financijskih sredstava u natječajnoj dokumentaciji. Izvještaji se odnose na program ili projekt kao cjelinu, bez obzira na to koji dio financira davatelj financijskih sredstava.

Davatelj financijskih sredstava može od korisnika financiranja zahtijevati dodatne podatke o provedbi manifestacije ili programa u bilo koje doba, sve do konačnog odobrenja izvještaja o provedbi manifestacije ili programa, a dodatni podaci se dostavljaju u skladu s uputom davatelja financijskih sredstava, najkasnije u roku od 14 dana od dana podnošenja zahtjeva.

**Odgovornost ugovornih strana**

Članak 3.

Davatelj financijskih sredstava ne odgovara za štetu nastalu u odnosu na osoblje ili imovinu udruge tijekom provedbe ili slijedom posljedica provedbe manifestacije ili programa te ne može prihvatiti potraživanje za nadoknadom ili povećanjem iznosa plaćanja vezano uz takve štete ili povrede.

Korisnik financiranja isključivo je odgovoran trećim stranama, uključujući odgovornost za nastale štete ili povrede bilo koje vrste tijekom provedbe ili slijedom posljedica provedbe manifestacije ili programa. Korisnik financiranja ne može na davatelja financijskih sredstava prenijeti odgovornost odnosno obvezu naknade štete koja proistječe iz potraživanja ili akcija poduzetih kao posljedica kršenja pravila ili propisa od strane korisnika financiranja ili zaposlenika korisnika ili pojedinaca za koje su ti zaposlenici odgovorni, ili kao posljedica kršenja prava treće strane.

**Sukob interesa u korištenju sredstava iz javnih izvora**

Članak 4.

Korisnik financiranja poduzet će sve potrebne mjere u svrhu izbjegavanja sukoba interesa pri korištenju sredstava iz javnih izvora i bez odgode će obavijestiti davatelja financijskih sredstava o svim situacijama koje predstavljaju ili bi mogle dovesti do takvog sukoba.

Sukob interesa postoji kada je nepristrano izvršenje ugovornih obveza bilo koje osobe vezane ugovorom ugroženo zbog prilike da ta osoba svojom odlukom ili drugim djelovanjem pogoduje sebi ili sebi bliskim osobama (članovi obitelji: bračni ili izvanbračni drug, dijete ili roditelj), zaposleniku, članu udruge, članu upravnog tijela ili čelniku te udruge ili bilo koje druge udruge povezane na bilo koji način s tom udrugom, društvenim skupinama i organizacijama, a nauštrb javnog interesa i to u slučajevima obiteljske povezanosti, ekonomskih interesa ili drugog zajedničkog interesa s drugom osobom.

U postupcima javne nabave ili podugovaranja koje korisnik financiranja provodi u sklopu provedbe Ugovora, kao prihvatljivi ponuđači mogu sudjelovati i članovi udruge i volonteri udruge koja pokreće postupak nabave roba ili usluga pod uvjetom da se vodi računa o izbjegavanju sukoba interesa.

Ne smatra se sukobom interesa kada korisnik financiranja provodi program ili projekt koji je usmjeren na njegove članove kao korisnike projekta koji pripadaju socijalno osjetljivim skupinama ili skupinama s posebnim potrebama.

Svaki sukob interesa davatelj financijskih sredstava zasebno procjenjuje. U slučaju utvrđenog postojanja sukoba interesa u provedbi Ugovora, davatelj financijskih sredstava zatražit će od korisnika financiranja da bez odgode, a najkasnije u roku koji ne može biti duži od 30 dana (ovisno o mjeri koju je potrebno poduzeti), poduzme potrebne radnje koje je naložio davatelj financijskih sredstava kako bi se otklonio sukob interesa u provedbi manifestacije ili programa.

**Javnost i vidljivost**

Članak 5.

Korisnik financiranja mora poduzeti sve potrebne mjere da objavi činjenicu da je davatelj financijskih sredstava financirao ili sufinancirao manifestaciju ili program, osim ako davatelj financijskih sredstava ne odluči drukčije.

Korisnik financiranja navest će manifestaciju ili program i financijski doprinos davatelja financijskih sredstava u svim informacijama za krajnje korisnike projekta te u svojim privremenim i godišnjim izvještajima i svim kontaktima s medijima osim ako je ugovorom između davatelja financijskih sredstava i korisnika financiranja određeno drugačije.

U svim obavijestima ili publikacijama korisnika financiranja koje se tiču manifestacije ili programa, uključujući i one iznijete na konferencijama ili seminarima može se navesti da je program ili projekt financiran iz odgovarajućeg javnog izvora (državnog proračuna, proračuna županije, grada ili općine).

Korisnik financiranja ovlašćuje davatelja financijskih sredstava da objavi njegov naziv i adresu, svrhu financijskih sredstava, najviši iznos sredstava i stopu financiranja prihvatljivih troškova manifestacije ili programa sukladno ugovoru.

**Praćenje i vrednovanje manifestacije ili programa**

Članak 6.

Davatelj financijskih sredstava obvezan je pratiti provedbu manifestacije ili programa.

Korisnik financiranja dužan je po završetku vrednovati provedenu manifestaciju ili program. Korisnik financiranja dužan je staviti na raspolaganje davatelju financijskih sredstava ili osobama koje davatelj ovlasti svu dokumentaciju ili podatke koji mogu biti od koristi pri praćenju manifestacije ili programa odnosno vrednovanja natječaja i dati im prava pristupa sadržana u članku 52. stavku 2. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine 26/2015, 37/2021 – dalje u tekstu Uredba).

**Izmjene i dopune ugovora**

Članak 7.

Za vrijeme trajanja Ugovora mogu se mijenjati i dopunjavati odredbe Ugovora kojima se ne utječe na cilj natječaja odnosno manifestacije ili programa. Sve izmjene i dopune Ugovora za vrijeme trajanja ugovora, uključujući i dodatke Ugovoru, moraju biti u pisanom obliku.

Izmjene mogu biti jednostrane i o njima je dovoljno obavijestiti davatelja financijskih sredstava i one koje zahtijevaju suglasnost obiju ugovornih strana za izmjenu i dopunu ugovora.

Ako izmjene i dopune predlaže korisnik financiranja, obvezan je zahtjev za izmjenu ili dopunu Ugovora dostaviti davatelju financijskih sredstava najmanje 30 dana prije nego što bi radnja zbog koje se predlaže izmjena ili dopuna trebala biti provedena, osim ako ne postoje posebne okolnosti koje je korisnik financiranja valjano obrazložio, a davatelj financijskih sredstava prihvatio. Ni u kojem slučaju radnja koja se predlaže izmjenom i dopunom ne može se provesti prije nego je odobri davatelj.

Ako korisnik financiranja uoči da će trebati povećati broj izvršitelja, broj aktivnosti i slično, može zatražiti prenamjenu sredstava odnosno promjenu proračuna. Promjene proračuna mora odobriti davatelj sredstava prije nego što nastanu troškovi koji premašuju iznos na pojedinoj stavci u proračunu koji je ugovoren.

U slučaju da izmjene i dopune proračuna ili programskih odnosno projektnih aktivnosti ne utječu na osnovnu svrhu manifestacije ili programa a financijski je učinak ograničen na premještanje stavki u sklopu istog glavnog proračunskog poglavlja, uključujući otkazivanje ili izmjenu postojeće stavke, ili premještanja planiranih troškova iz jednog proračunskog poglavlja u drugo, u iznosu od 15% ili manje od iznosa predviđenog Ugovorom (ili dodatkom Ugovora) za svako relevantno poglavlje prihvatljivih troškova, korisnik financiranja može prenamijeniti proračun i o tome bez odgode obavijestiti davatelja financijskih sredstava u pisanom obliku.

U slučaju da su izmjene proračuna između proračunskih stavki veće od 15%, kao i u slučaju izmjena i dopuna aktivnosti manifestacije ili programa kojima se utječe na njegovu osnovnu svrhu, neophodno je izraditi dodatak Ugovoru i nov proračun manifestacije ili programa uz što je obvezno dostaviti i pisani zahtjev za odobrenjem te obrazloženje izmjena i dopuna proračuna.

Korisnik financiranja dužan je obavijestiti davatelja financijskih sredstava:

* promjeni voditelja projekta i osobe odgovorne za zastupanje
* izmjeni cilja, aktivnosti i/ili rezultata projekta
* promjeni adrese, bankovnog računa i revizora (ako ga je korisnik financiranja dužan angažirati).

Dodatak Ugovoru ne može imati za cilj ili posljedicu unošenje promjena u Ugovor koje bi dovele u pitanje odluku o dodjeli financijskih sredstava ili bile u suprotnosti s ravnopravnim odnosom prema drugim podnositeljima zahtjeva. Najviši iznos financijskih sredstava naveden u Ugovoru ne može se povećavati.

**Viša sila**

Članak 8.

Korisnik financiranja može obustaviti provedbu cjelokupnog ili dijela manifestacije odnosno programa ako okolnosti (prije svega viša sila) ozbiljno otežavaju ili ugrožavaju njegovu provedbu. Korisnik financiranja mora bez odgode obavijestiti davatelja financijskih sredstava i dostaviti sve potrebne pojedinosti. Svaka od ugovornih strana može raskinuti ugovor u skladu s člankom 48. stavkom 1. Uredbe. Ako ugovor nije raskinut, korisnik financiranja poduzet će sve mjere da vrijeme obustave svede na najmanju moguću mjeru i nastaviti s provedbom čim to okolnosti dopuste te o tome obavijestiti davatelja financijskih sredstava.

Davatelj financijskih sredstava može tražiti od korisnika financiranja da obustavi provedbu cjelokupnog ili dijela projekta ako okolnosti (prije svega viša sila) ozbiljno otežavaju ili ugrožavaju njegov nastavak. Svaka od ugovornih strana može raskinuti Ugovor u skladu s člankom 48. stavkom 1. Uredbe. Ako Ugovor nije raskinut korisnik financiranja će nastojati vrijeme obustave svesti na najmanju moguću mjeru i nastaviti s provedbom čim okolnosti to dopuste i nakon što prethodno dobije pisanu suglasnost davatelja financijskih sredstava.

(5) Viša sila u provedbi manifestacije ili programa podrazumijeva bilo koji izvanredan nepredvidiv vanjski događaj ili iznimnu situaciju nastalu nakon sklapanja ugovora, a prije dovršetka manifestacije ili programa, koja se u vrijeme sklapanja Ugovora nije mogla predvidjeti niti ju je ugovorna strana mogla spriječiti, izbjeći ili otkloniti te za koju nije odgovorna ni jedna ni druga strana, a koja priječi bilo koju od njih da ispune svoje ugovorne obaveze, pri čemu se ne mogu pripisati pogrešci, nepažnji ili nemaru s njihove strane (ili strane njihovih podugovarača, zastupnika ili zaposlenika), a pokažu se kao nepremostive unatoč dužnoj pažnji. Neispravna oprema ili materijali ili kašnjenje u njihovoj dostavi, radni sukobi, štrajkovi ili financijski problemi koje je korisnik financiranja mogao predvidjeti ili izbjeći ne mogu se navoditi kao viša sila. Neće se smatrati da je ugovorna strana prekršila svoje ugovorne obveze ako je spriječena ispuniti te obveze zbog više sile. Ugovorna strana suočena s višom silom bez odgode će o tome obavijesti drugu ugovornu stranu, navodeći prirodu, vjerojatno trajanje i predvidive posljedice problema te poduzeti sve potrebne mjere da štetu pažnjom dobrog gospodarstvenika odnosno stručnjaka svede na najmanju moguću mjeru.

**Raskid ugovora**

Članak 9.

Ako jedna ugovorna strana smatra da se Ugovor više ne može provoditi na ugovoreni način u skladu s ciljevima i planiranim aktivnostima, o tome će se savjetovati s drugom stranom. Ako ne dođe do dogovora, bilo koja strana može dva mjeseca unaprijed u pisanom obliku raskinuti Ugovor. Davatelj financijskih sredstava može raskinuti Ugovor bez pisane obavijesti i bez plaćanja bilo kakve nadoknade u slučajevima kada:

a) korisnik financiranja bez opravdanja ne ispuni bilo koju preuzetu obvezu i ako je i nakon što je pisanim putem upozoren na obvezu njezina ispunjavanja i dalje ne ispuni niti dostavi zadovoljavajuće obrazloženje u roku od 14 dana od otpremanja pisma o potrebi ispunjenja obveze

b) je protiv korisnika financiranja pokrenut stečajni postupak, odnosno postupak likvidacije, ili sudovi upravljaju njegovim poslovima, ili je u postupku nagodbe s vjerovnicima ili u drugom srodnom postupku prema važećim propisima,

c) je korisnik financiranja, partner, podugovarač ili osoba ovlaštena za zastupanje korisnika financiranja pravomoćno osuđena za prekršaj počinjen zlouporabom dužnosti i djelatnosti, u obavljanju poslova i djelatnosti, odnosno u vezi s korisnikovom djelatnosti, a koje prekršaje davatelj financijskih sredstava specificira u općim uvjetima Ugovora ovisno o specifičnostima svakog natječaja

d) je korisnik financiranja, partner, podugovarač ili osoba ovlaštena za zastupanje korisnika financiranja pravomoćno osuđena za neko od sljedećih kaznenih djela: krađa (članak 228.), teška krađa (članak 229.), razbojništvo (članak 230.), razbojnička krađa (članak 231.), pronevjera (članak 233.), prijevara (članak 236.), prijevara u gospodarskom poslovanju (članak 247.), primanje mita u gospodarskom poslovanju (članak 252.), davanje mita u gospodarskom poslovanju (članak 253.), utaja poreza ili carine (članak 256.), zlouporaba povjerenja (članak 240.) pranje novca (članak 265.), krivotvorenje novca (članak 274.), krivotvorenje isprave (članak 278.), krivotvorenje službene ili poslovne isprave (članak 279.), zlouporaba položaja i ovlasti (članak 291.), primanje mita (članak 293.), davanje mita (članak 294.), zločinačko udruženje (članak 328.) i počinjenje kaznenog djela u sastavu zločinačkog udruženja (članak 329.) iz Kaznenog zakona (Narodne novine, broj 125/2011 i 144/2012) odnosno krađa (članak 216.), teška krađa (članak 217.), razbojništvo (članak 218.), razbojnička krađa (članak 219.), prijevara (članak 224.), zlouporaba povjerenja (članak 227.), krivotvorenje novca (članak 274.), pranje novca (članak 279.), utaja poreza i drugih davanja (članak 286.), prijevara u gospodarskom poslovanju (članak 293.), primanje mita u gospodarskom poslovanju (članak 294.a), davanje mita u gospodarskom poslovanju (članak 294.b), krivotvorenje isprave (članak 311.), krivotvorenje službene isprave (članak 312.), udruživanje za počinjenje kaznenih djela (članak 333.), zlouporaba položaja i ovlasti (članak 337.), zlouporaba obavljanja dužnosti državne vlasti (članak 338.), protuzakonito posredovanje (članak 343.), pronevjera (članak 345.), primanje mita (članak 347.) i davanje mita (članak 348.) iz Kaznenog zakona (Narodne novine, broj 110/97, 27/98, 50/2000, 129/2000, 51/2001, 111/2003, 190/2003, 105/2004, 84/2005, 71/2006, 110/2007, 152/2008 i 57/2011), osim ako je nastupila rehabilitacija sukladno posebnom zakonu,

e) korisnik financiranja promijeni pravni oblik, osim ako ne postoji dodatak Ugovoru u kojemu je navedena ta činjenica

f) korisnik financiranja ne postupa u skladu s odredbama Ugovora vezano uz sukob interesa, prijenos prava i tehničke i financijske provjere manifestacije ili programa, ili

g) korisnik financiranja daje lažne ili nepotpune izjave, podatke, informacije i dokumentaciju kako bi dobio sredstva iz Ugovora ili ako dostavlja nevjerodostojne izvještaje.

Korisniku financiranja koji je u prijavi na natječaj za financiranje dao netočne i/ili lažne izjave, podatke, informacije i dokumentaciju, kojemu je u pripremi ili provedbi manifestacije ili programa utvrđeno kršenje ugovornih obveza, mogu biti raskinuti svi ugovori koje je zaključio s davateljem financijskih sredstava u najdužem trajanju do pet godina od dana donošenja odluke o nefinanciranju. To se razdoblje može produljiti na narednih pet godina u slučaju opetovanog kršenja unutar pet godina od gore spomenutog datuma.

U slučaju raskida Ugovora korisniku financiranja se priznaje pravo na isplatu sredstava samo za dio manifestacije ili programa koji je proveden, isključujući troškove vezane uz tekuće obveze koje bi se izvršile poslije raskida. U tu svrhu korisnik financiranja dužan je podnijeti zahtjev za isplatu i završni izvještaj u skladu s člankom 38. Uredbe.

U slučaju raskida Ugovora sukladno stavku 2. alinejama c), d), e), f) i g) ovoga članka davatelj financijskih sredstava tražit će povrat cjelokupnog iznosa već isplaćenih sredstava, prethodno dopustivši korisniku financiranja da dostavi svoje primjedbe i obrazloženja.

Prije ili umjesto raskida ugovora u skladu s ovim člankom, kao i u slučaju sumnje na postojanje razloga za raskid ugovora zbog razloga iz stavka 2. ovoga članka, davatelj financijskih sredstava može ne isplatiti dospjele isplate kao mjeru opreza, bez prethodne obavijesti korisniku financiranja.

Ugovor će se smatrati raskinutim ako davatelj financijskih sredstava zbog razloga iz stavka 2. ovoga članka ne izvrši uplatu korisniku financiranja u roku od jedne godine od potpisivanja Ugovora.

Korisniku financiranja koji ne ispunjava obveze izvještavanja utvrđene Ugovorom o financiranju manifestacije ili programa davatelj financijskih sredstava uskratit će financiranje iz javnih izvora u odnosu na taj ugovor, kao i prijavu na drugi javni natječaj u razdoblju od godine dana od utvrđivanja povrede Ugovora.

**Računi, tehničke i financijske provjere**

Članak 10.

Korisnik financiranja vodit će precizne i redovite evidencije vezane uz provedbu manifestacije ili programa koristeći odgovarajuće računovodstvene sustave sukladno propisima o računovodstvu neprofitnih organizacija. Korisnik financiranja osigurat će da financijski izvještaj u skladu s člankom 38. Uredbe bude primjereno i jednostavno usklađen i s računovodstvenim i knjigovodstvenim sustavom korisnika financiranja i temeljnim računovodstvenim i drugim relevantnim evidencijama. U tu svrhu korisnik financiranja pripremit će i održavati odgovarajuća usuglašavanja, prateće planove, analize i preglede po stavkama za nadzor i provjeru.

Korisnik financiranja obvezan je omogućiti davatelju financijskih sredstava, inspektorima proračunskog nadzora Ministarstva financija i svim vanjskim revizorima koji obavljaju provjere sukladno članku 51. stavku 5. Uredbe da provjere, ispitivanjem dokumenata ili kontrolama na licu mjesta, provedbu manifestacije ili programa i po potrebi provedu reviziju na temelju prateće dokumentacije za računovodstvene evidencije, računovodstvene dokumente i sve ostale dokumente relevantne za financiranje manifestacije ili programa, i u razdoblju od sedam godina nakon završne isplate.

Korisnik financiranja dopustit će proračunskom nadzoru i svim vanjskim revizorima koji obavljaju nadzor temeljem članka 51. stavka 5. Uredbe da na licu mjesta obave provjere i nadzor u skladu s postupcima sadržanim u važećim propisima za zaštitu financijskih interesa Republike Hrvatske od prevara i drugih nepravilnosti. Radi toga korisnik financiranja omogućit će pristup osoblju ili predstavnicima davatelja financijskih sredstava, proračunskom nadzoru kao i svim vanjskim revizorima koji vrše provjere i nadzor sukladno članku 51. stavku 5. Uredbe objektima i lokacijama na kojima se provodi program ili projekt, uključujući njegovim informatičkim sustavima te svim dokumentima i bazama podataka vezanim uz tehničko i financijsko upravljanje programom ili projektom te poduzeti sve mjere da olakša njihov rad.

Pristup omogućen predstavnicima davatelja financijskih sredstava, proračunskom nadzoru, kao i svim vanjskim revizorima koji obavljaju provjere i nadzor u skladu s člankom 51. stavkom 5. Uredbe temeljit će se na povjerljivosti u odnosu na treće strane.

Svi dokumenti vezani uz manifestacije ili programa moraju biti lako dostupni i arhivirani na način koji omogućuje jednostavan pregled, a korisnik financiranja dužan je obavijestiti davatelja financijskih sredstava o njihovoj točnoj lokaciji.

Prava davatelja financijskih sredstava, proračunskog nadzora kao i svih vanjskih revizora koji obavljaju provjere sukladno članku 51. stavku 5.Uredbe na obavljanje revizija, nadzora i provjera jednako se primjenjuju pod istim uvjetima i prema istim pravilima u odnosu na partnere i podugovarače udruge.

Pored izvještaja navedenih u članku 38. Uredbe, dokumenti navedeni u stavku 2. ovoga članka uključuju računovodstvenu evidenciju iz računovodstvenog sustava korisnika financiranja, dokaze o postupcima nabave, obvezama, isporučenim uslugama, primitku roba, završetku radova, kupnji, uplatama, troškovima goriva te evidenciju o zaposlenicima i njihovim plaćama.

**Povrat sredstava**

Članak 11.

Korisnik financiranja će davatelju financijskih sredstava najkasnije u roku od 30 dana od primitka zahtjeva, osim u iznimnim, jasno obrazloženim slučajevima, sukladno uputama davatelja financijskih sredstava da to učini, vratiti sve iznose uplaćene preko utvrđenog konačnog iznosa, kao i sva neutrošena sredstva te nenamjenski utrošena sredstva.

Ako korisnik financiranja ne vrati sredstva u roku koji je utvrdio davatelj financijskih sredstava, davatelj financijskih sredstava povećat će dospjele iznose dodavanjem zatezne kamate.

Iznosi koji se trebaju vratiti davatelju financijskih sredstava mogu se prebiti bilo kojim potraživanjem koje korisnik financiranja ima prema davatelju. To neće utjecati na pravo ugovornih strana da se dogovore o plaćanju u ratama.

Bankovne troškove nastale vraćanjem dospjelih iznosa davatelju financijskih sredstava snosit će korisnik financiranja.

**Primjena propisa i rješavanje sporova**

Članak 12.

Na Ugovor o dodjeli financijskih sredstava primjenjuju se odredbe Uredbe, drugih primjenjivih propisa Republike Hrvatske i uvjeta koje o dodjeli financijskih sredstava utvrdi davatelj financijskih sredstava općim aktom.

U slučaju spora vezanog uz provedbu Ugovora spor će strane nastojati riješiti mirnim putem, uz mogućnost sudjelovanja izmiritelja, a ako ne bude riješen u roku od 45 dana od dana dostavljanja takva zahtjeva drugoj strani, pokreće se postupak pred nadležnim sudom.